kalixlouiis/myanmar-wikipedia-corpus huggingface dataset:
ပညာရေး အခြေခံပညာ အထက အထက(ခွဲ)/အလက အမက မူလတန်း၊မူလွန်၊အလယ်တန်း(ခွဲ) ၉၇ကျောင်းရှိသည်။
ကျန်းမာရေး ဆေးရုံများ တီးတိန် ဆေးရုံ ထုတ်လိုင် တိုက်နယ်ဆေးရုံ လိုင်တွီး တိုက်နယ်ဆေးရုံ တွီးထန် တိုက်နယ်ဆေးရုံ ထင်ရှားသော ပုဂ္ဂိုလ်များ ပူးဇိုဇမ် - တီးတိန်မြို့နယ်၊ ထုတ်လိုင်ရွာ ဇာတိသား၊ နိုင်ငံရေးသမားနှင့် ကာတွန်းဆရာ ကိုးကား Category:ချင်းပြည်နယ်ရှိ မြို့နယ်များ။
တွန်းဇံမြို့နယ် သည် မြန်မာနိုင်ငံ၊ ချင်းပြည်နယ် တီးတိန်ခရိုင်တွင် ပါဝင်သည့် မြို့နယ်တစ်ခု ဖြစ်သည်။
Township 63 "Myanmar States/Divisions & Townships Overview Map" map ID: MIMU001, created: December 2007, Myanmar Information Management Unit (MIMU) မြို့နယ်ရုံးစိုက်ရာမြို့မှာ တွန်းဇံမြို့ ဖြစ်သည်။
သမိုင်းကြောင်း ၁၈၇၀ ခုနှစ်တွင် ကမ်းဟောက်နယ်စား ပူခေါကျင့် လက်ထက်တွင် ခေါဝုန်အရပ်တွင် အိမ်ခြေ ၃၀ ခန့်ရှိသောရွာအဖြစ် နေလာခဲ့ပြီး တွန်းဇံရွာဟု အမည်ပေးခဲ့သည်။
တွန်းဇံမှ 'တွန်း'ဆိုသည် မှာ အတူတကွသွားလာနေထိုင်ခြင်း၊ 'ဇံ'ဆိုသည်မှာ အခြေစိုက်နေထိုင်ခဲ့သောအရပ်ဟု အဓိပ္ပာယ်ရသည်။
၁၉၂၀ ခုနှစ်တွင် ကမ်းဟောက်နယ်စား ပူကျင့်ဟောက်ခုပ် လက်ထက်တွင် တွန်းဇံရွာကို ယခင်နေရာမှ ခွောင်ခန့်အရပ်သို့ ပြောင်းစေခဲ့ပြီး တွန်းဇံဟုပင်ခေါ်စေခဲ့သည်။
၁၉၆၅ ခုနှစ် ဒီဇင်ဘာ၂၀ ရက်နေ့တွင် မြို့ပိုင်ရုံးဖွင့်လှစ်ခဲ့ပြီး ၁၉၇၂ ခုနှစ် ဇူလိုင်လ ၁၅ ရက်နေ့တွင် ပြည်ထဲရေးနှင့်သာသနာရေးဝန်ကြီးဌာနမှ တွန်းဇံမြို့နယ်ကို သတ်မှတ်ခဲ့သည်။
၂၀၁၅ ခုနှစ်တွင် ထုတ်ပြန်သော ပြည်ထဲရေးဝန်ကြီးဌာန၏စာရင်းအရ တွန်းဇံမြို့နယ်ရှိ တွန်းဇံမြို့တွင် ရပ်ကွက်(၂)ခု၊ ကျေးရွာအုပ်စု (၃၁)ခု၊ ကျေးရွာ (၉၁)ရွာ၊ ကျီခါးမြို့တွင် ရပ်ကွက်(၂)ခုတို့ဖြင့် ဖွဲ့စည်းထားသည်။
ပထဝီဝင်အနေအထား မြောက်လတ္တီတွဒ် ၂၃ ဒီဂရီ ၃၀ မိနစ်နှင့် ၂၄ ဒီဂရီအကြား၊ အရှေ့လောင်ဂျီတွဒ် ၉၃ ဒီဂရီ ၂၀ မိနစ်နှင့် ၉၄ ဒီဂရီ ၁၀ မိနစ်အကြားတွင် တည်ရှိသည်။
ဧရိယာစတုရန်းမိုင်ပေါင်း ၁၃၆၀.၃၅၆ စတုရန်းမိုင် ကျယ်ဝန်းသည်။
နယ်နိမိတ် တွန်းဇံမြို့နယ်၏ အရှေ့ဘက်တွင် စစ်ကိုင်းတိုင်းဒေသကြီးရှိ ကလေးမြို့နယ်နှင့် တမူးမြို့နယ်၊ တောင်ဘက်တွင် တီးတိန်မြို့နယ်၊ အနောက်ဘက်တွင် အိန္ဒိယနိုင်ငံရှိ မိဇိုရမ်ပြည်နယ်၊ မြောက်ဘက်တွင် အိန္ဒိယနိုင်ငံရှိ မဏိပူရပြည်နယ်များ တည်ရှိသည်။
မြေမျက်နှာသွင်ပြင် ပင်လယ်ရေမျက်နှာပြင်အထက် ပျှမ်းမျှ ၄၇၄၀ ပေအထက်တွင် တည်ရှိသည်။
တောင်ကုန်းတောင်တန်းပေါများပြီး အရှေ့ဘက် နတ်မြောင်းကြိုးဝိုင်းတွင် မြေပြန့်အနည်းငယ်ရှိသည်။
မဏိပူရမြစ်သည် မြို့နယ်အတွင်း မြောက်မှတောင်သို့ စီးဆင်းနေသည်။
လူဦးရေ တွန်းဇံမြို့နယ်တွင်နေထိုင်ကြသော တိုင်းရင်းသားလူမျိုးစုများတွင် ချင်းလူမျိုးများ အများဆုံးနေထိုင်ကြသည်။
ထို့နောက် ဗမာ၊ ရခိုင်၊ ကချင်နှင့် ရှမ်းလူမျိုးများ အစဉ်လိုက်များပြားစွာ နေကြသည်။
စီးပွားရေး တွန်းဇံမြို့နယ်သည် ချင်းပြည်နယ်အတွင်းရှိ စီးပွားရေးဖွံ့ဖြိုးတိုးတက်မှုမရှိသော မြို့နယ်ဖြစ်သည်။
မြို့နယ်နေလူထုသည် စိုက်ပျိုးရေးကို အဓိကထား လုပ်ကိုင်ကြကာ စိုက်ပျိုးရေးနှင့်မွေးမြူရေးကို တစ်ပိုင်တစ်နိုင် လုပ်ကိုင်သည့် အခြေအနေဖြစ်သည်။
လမ်းပန်းဆက်သွယ်ရေး တွန်းဇံမြို့နယ်သည် ကုန်းလမ်းကြောင်းသာတည်ရှိပြီး လမ်းပန်းဆက်သွယ်ရေး ခက်ခဲသည်။
ယာယီရဟတ်ယာဉ်ကွင်း ၂ ကွင်းရှိသည်။
ပညာရေး အခြေခံပညာ အထက အထက်တန်းကျောင်း ၆ကျောင်းရှိသည်။
အထက တွန်းဇံ အထက ကျီခါး အထက တွီးမန် အထက ဒါရ်ခိုင်း အထက ဟိုင်ကျင်း အထက ခွမ်နွဲ အထက(ခွဲ)/အလက အလက (ထ(ခွဲ)) တွီးမွီ အလက (ထ(ခွဲ)) ဖိုင်တူ အလက (ထ(ခွဲ)) မွာလ်ပီး အလက ဟန်ကင် အလက ဇမ်းပီး အလက ရှာလ်ထော်ဇန် အမက မူလတန်း၊မူလွန်၊အလယ်တန်း(ခွဲ) ၇၆ကျောင်းရှိသည်။
ကျန်းမာရေး ဆေးရုံများ တွန်းဇံ မြို့နယ်ဆေးရုံ ကျီခါး တိုက်နယ်ဆေးရုံ ကိုးကား ပြင်ပလင့်ခ်များ "Tonzang Township, Chin State" map ID: MIMU249v1, created 6 August 2009, Myanmar Information Management Unit (MIMU) "Tonzang Google Satellite Map" Maplandia World Gazetteer Category:ချင်းပြည်နယ်ရှိ မြို့နယ်များ။
တွန်းဇံမြို့ သည် မြန်မာနိုင်ငံ အနောက်ပိုင်း ချင်းပြည်နယ်၊ ဖလမ်းခရိုင်တွင် တည်ရှိသည်။
တွန်းဇံမြို့နယ်၏ မြို့နယ်ရုံးစိုက်မြို့ ဖြစ်သည်။
တင်ဝင်းအောင်(၁၄ ဧပြီ ၁၉၉၂ ခုနှစ်)သည် မြန်မာလက်ရွေးစင် ဘောလုံးသမား တစ်ဦးဖြစ်ပြီး အလယ်တန်း နေရာတွင် ကစားသည်။
အောင်သိုက်(၅ ဧပြီ ၁၉၈၈ ခုနှစ်)သည် ဘောလုံးသမားတစ်ဦးဖြစ်ပြီး မြန်မာလက်ရွေးစင်အသင်းနှင့် ရန်ကုန်ယူနိုက်တက် အသင်းတို့၏ လက်ရွေးစင် နောက်တန်း ခံစစ်တစ်ဦးလည်း ဖြစ်သည်။
ရန်ကုန်ယူနိုက်တက် အသင်းနှင့်အတူ မြန်မာ နေရှင်နယ် လိဂ်ဆုဖလားကို ၂ ကြိမ်တိုင်တိုင် ရယူဖူးသည်။
အောင်ဝေဖြိုး(၃ မေ ၁၉၉၃ ခုနှစ်)သည် ရန်ကုန်ယူနိုက်တက် အသင်းမှ ဂိုးသမားတစ်ဦးဖြစ်သည်။
ဂုဏ်ပြုဆုများ ကလပ်အသင်း မြန်မာ နေရှင်နယ် လိဂ်: ၂၀၁၃ ခုနှစ် ကိုးကား Category:မြန်မာဘောလုံးသမားများ။
အောင်မျိုးသန့်(၁ ဒီဇင်ဘာ ၁၉၈၄ ခုနှစ်)သည် ဘောလုံးသမား တစ်ဦးဖြစ်သည်။
မြန်မာ လက်ရွေးစင်အသင်းအတွက် ၂၀၀၆ ခုနှစ်တွင် ပထမဆုံးရွေးချယ်ခံရသည်။
အောင်မြင့်ထွန်း(၃ မေ ၁၉၉၀ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းတွင် အလယ်တန်းနေရာတွင် ကစားခဲ့သည်။
လက်ရှိကစားနေသော ကလပ်အသင်းမှာ ဟံသာဝတီယူနိုက်တက် အသင်းဖြစ်သည်။
အောင်မိုး(၉ ဇွန် ၁၉၈၈ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းတွင် အလယ်တန်းနေရာ၌ ကစားခဲ့သည်။
လက်ရှိကစားနေသော ကလပ်အသင်းမှာ ဇွဲကပင်ယူနိုက်တက် အသင်းဖြစ်သည်။
ဘုရား ဟူသည် အောက်ပါတို့အနက်မှ တစ်ခုခုကို ရည်ညွှန်းခြင်း ဖြစ်နိုင်သည်။
ဘုရား (ဗုဒ္ဓဘာသာ့ ဗိသုကာ) (zh) ဘုရားသခင် ဘုရား (ဗုဒ္ဓဘာသာ) ဗုဒ္ဓ တစ်ဆူတည်းသောဘုရားကိုကိုးကွယ်ခြင်း။
အောင်ကျော်နိုင်(၂၀ ဒီဇင်ဘာ ၁၉၉၄ ခုနှစ်)သည် ဘောလုံးသမားတစ်ဦးဖြစ်ပြီး ဧရာဝတီယူနိုက်တက်အသင်းတွင် အလယ်တန်းနေရာတွင် ကစားခဲ့သည်။
မြန်မာ အမျိုးသား ဘောလုံးအသင်းနှင့်အတူ ချစ်ကြည်ရေးပွဲ ၂ ပွဲပါဝင်ကစားခဲ့သည်။
သူသည် 2013 MFF Young Player of the Year ဆုကို လက်ခံရရှိထားသူ တစ်ဦးလည်းဖြစ်သည်။
အောင်ချမ်းမိုးသည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်းနှင့် ရတနာပုံ ဘောလုံးအသင်းတို့တွင် အလယ်တန်းနေရာတွင် ကစားသော ကစားသမားတစ်ဦးဖြစ်သည်။
ကျော်မြင့်ထွန်း(၂၀ မေ ၁၉၉၁ ခုနှစ်)သည် ဘောလုံးသမားတစ်ဦးဖြစ်ပြီး လက်ရှိတွင် မြန်မာ နေရှင်နယ် လိဂ်ပြိုင်ပွဲဝင် မကွေး ဘောလုံးအသင်းတွင် ကစားလျက်ရှိသည်။
အောင်ဟိန်းကျော်(၁၉ ဇူလိုင် ၁၉၉၁ ခုနှစ်)သည် မြန်မာ အမျိုးသား ဘောလုံးအသင်းနှင့် မြန်မာ ယူ-၂၂ အသင်းတို့မှ လက်ရွေးစင် နောက်တန်း ခံစစ်ကစားသမား တစ်ဦးဖြစ်သည်။
သူသည် 2013 AFC U-22 Asian Cup qualification ပြိုင်ပွဲတွင် ဝင်ရောက်ကစားခဲ့သည်။
၂၀၁၅ ခုနှစ် ဒီဇင်ဘာတွင် ဇေယျာရွှေမြေ ဘောလုံးအသင်းမှ ဧရာဝတီယူနိုက်တက် ဘောလုံးအသင်းသို့ ပြောင်းရွေ့သွားခဲ့သည်။
thumb|NGC 78 NGC 78 သည် Pisces ကြယ်စုတန်းမှ ဂလက်ဆီစုံတွဲဖြစ်သည်။
ယင်းတို့သည် ကောင်းကင်တွင် အလွန်နီးကပ်သယောင် မြင်ရသော်လည်း သေချာလုနီးပါးဖြစ်သည်မှာ ဒြပ်ဆွဲအား သက်ရောက်ရန် တစ်ခုနှင့်တစ်ခု အင်မတန်မှ ဝေးကွာလှပေသည်။
NGC 78A သည် ခရုပတ်ပုံစံ ဂလက်ဆီဖြစ်ပြီး ခန့်မှန်းခြေအကွာအဝေး အလင်းနှစ် ၂၂၅ မီလီယံရှိသည်။
NGC 78B သည် နှစ်ဖက်ခုံး ဂလက်ဆီ ဖြစ်ကာ အလင်းနှစ် ၂၄၅ မီလီယံ ကွာဝေးသည်။
NGC 60 သည် Pisces ကြယ်စုတန်းထဲမှ Sc အမျိုးအစား ခရုပတ်ပုံစံ ဂယ်လက်ဆီတစ်ခုဖြစ်သည်။
ဒြပ်ဆွဲအားကြောင်း ယင်း၏ လက်မောင်းသည် ထူးခြားသည်အဖြစ် သတိပြုမိသည်။
180px|NGC 60 အားအနုပညာတစ်ဦးရှင်မှ ကွန့်မြူးချက် ကိုးကား ကဏ္ဍ:မိန် နက္ခတ်တာရာ။
NGC 70 သည် အင်ဒရိုမီဒါ ကြယ်စုတန်းမှ ခရုပတ်ပုံစံ ဂယ်လက်ဆီဖြစ်သည်။
ယင်းအား ၁၈၉၇ ခုနှစ် ဒီဇင်ဘာ ၁၉ တွင် Guillaume Bigourdan ဆိုသူမှ ရှာဖွေတွေ့ရှိခဲ့သည် ကျမ်းကိုး Category:အင်ဒရိုမီဒါ (ကြယ်စုတန်း)။
{{infobox galaxy | name = NGC 71 | image = 300px | caption = NGC 71 သည် NGC 70 ၏အပေါ်တွင် တည်ရှိသည်။
| epoch = J2000.0 | constellation_name = အင်ဒရိုမီဒါ | ra = | dec = | z = 0.022339 | h_radial_v = 6697 km/s | dist_pc = 95 Mpc (redshift) 92 Mpc (Faber-Jackson Law) | dist_ly = 310 Mly (redshift) 300 Mly (Faber-Jackson Law) | group_cluster = NGC 68 group | type = E5/S0 | size = 110,000 ly130,000 | size_v = 1.25'x0.8'1.5'x1' | appmag_v = 13.215.6 | names = UGC 173, VV 166c, CGCG 499-107, CGCG 0015.8+2947, MCG +05-01-068, 2MASX J00182359+3003475, 2MASXi J0018235+300347, WBL 007-009, LDCE 0012 NED015, HDCE 0011 NED006, USGC U012 NED05, HOLM 006B, MAPS-PP O_1257_0202235B, PGC 1197, SRGb 062.056, UZC J001823.6+300348, RX J0018.3+3003, 1RXS J001823.8+300357 , RX J0018.3+3003:[BEV98] 002, VCV2001 J001823.5+300347, VCV2006 J001823.5+300347}}NGC 71''' သည် ဘဲဥပုံစံ ဂလက်ဆီဖြစ်ပြီး အင်ဒရိုမီဒါ ကြယ်စုတန်း၌ တည်ရှိသည်။
ယင်းအား ၁၈၅၅ တွင် R. J. Mitchell မှလည်းကောင်း ၁၈၆၅ တွင Heinrich d'Arrest မှလည်းကောင်း ရှာဖွေတွေ့ရှိခဲ့သည်။
ဂလက်ဆီသည် အကျယ်အဝန်းအားဖြင့် အလင်းနှစ် ၁၁၀၀၀၀ မှ ၁၃၀၀၀၀ အထိကျယ်ပြောကာ နဂါးငွေ့တန်း ဂယ်လက်ဆီထက် အနည်းငယ် ပိုကြီးသည်။
ယင်းဂလက်ဆီသည် NGC 68 အဖွဲ့တွင် NGC 70 ပြီးလျင် ဒုတိယအကြီးဆုံးဖြစ်သည်။
NGC 90 သည် ခရုပတ်ပုံစံ ဂယ်လက်ဆီဖြစ်ပြီး အင်ဒရိုမီဒါ ကြယ်စုတန်းထဲမှ အလင်းနှစ် ၂၅၀ မီလီယံ အကွာ၌တည်ရှိသည်။
ယင်းအား R. J. Mitchell ဆိုသူမှ ၁၈၅၄ ခုနှစ်တွင် ရှာဖွေတွေ့ရှိခဲ့သည်။
မြင်သာသောအရွယ်အစားမှာ ၁၃.၇ ဖြစ်သည်။
NGC 90 (အပေါ် အလယ်) from the Mount Lemmon SkyCenter using the 0.8m Schulman Telescope ကိုးကား Category:ခရုပတ်ပုံစံ ဂလက်ဆီများ။
thumb|NGC 80 NGC 80 သည် နှစ်ဖက်ခုံး ဂလက်ဆီ အမျိုးအစားဖြစ်ပြီး အင်ဒရိုမီဒါ ကြယ်စုတန်းတွင် တည်ရှိသည်။
ယင်းသည် NGC 47 နှင့် NGC 68 တို့နှင့် ဆက်နွယ်နေသည်။
NGC 47 (NGC 58, MCG -1-1-55, IRAS00119-0726 PGC 967) သည် Cetus ကြယ်စုတန်းမှ ခရုပတ်ပုံစံ ဂယ်လက်ဆီ ဖြစ်သည်။
ယင်းအား ၁၈၈၆ ခုနှစ်တွင် Ernst Wilhelm Leberecht Tempel ဆိုသူမှ လေ့လာတွေ့ရှိခဲ့သည်။
အခြားအမည် NGC 58 ဟုခေါ်ရခြင်းမှာ Lewis Swift ဆိုသူမှ NGC 47 အားတွေ့ရှိခဲ့သည်ကို မသိရှိသောကြောင့်ဖြစ်သည်။
ယင်းသည် ကမ္ဘာမြေမှ အလင်းနှစ် ၂၃၆ မီလီယံနီးပါးခန့် ဝေးကွာသည်။
NGC 68 သည် အင်ဒရိုမီဒါ ကြယ်စုတန်းမှ lenticular ဂယ်လက်ဆီ အမျိုးအစားဖြစ်ပြီး NGC 68 အဖွဲ့၏ တစ်ခုအပါဝင်ဖြစ်သည်။
ယင်းအား ၁၇၈၄ ခုနှစ် စက်တင်ဘာလ ၁၁ ရက်တွင် ဝီလီယံ ဟာရှယ်မှ ရှာဖွေတွေ့ရှိခဲ့သည်။
NGC 6284 သည် globular cluster ဖြစ်ပြီး အော်ဖီယူကပ် ကြယ်စုတန်းတွင် တည်ရှိသည်။
ယင်းအား အင်္ဂလိပ်လူမျိုး နက္ခတ္တပညာရှင် ဝီလီယံ ဟာရှယ်မှ ၁၇၈၄ ခုနှစ် မေလ ၂၂ ရက်တွင် ရှာဖွေတွေ့ရှိခဲ့သည်။
ကမ္ဘာမြေမှ အလင်းနှစ် ၄၉၉၀၀ ဝေးကွာသည်။
ကိုးကား ကဏ္ဍ:အော်ဖီယူကပ် (ကြယ်စုတန်း)။
3C 9 သည် lobe-dominated ကွေဆာSimbad ဖြစ်ပြီး Pisces ကြယ်စုတန်းတွင် တည်ရှိသည်။
ယင်းသည် ၁၉၆၅ ခုနှစ်တုန်းကမူ ပထမဆုံးသော အဝေးဆုံးမှ အရာဝတ္ထုဖြစ်ခဲ့သည်။
ယင်းသည် အနီရောင်အရွေ့ ၂ ကျော်သည့် ပထမဆုံး ကွေဆာလည်း ဖြစ်သည်။
Time magazine, The Quasi-Quasars , Friday, June 18, 1965 ကိုးကား Category:ကွေဆာများ ကဏ္ဍ:မိန် နက္ခတ်တာရာ။
3C 299 သည် ရေဒီယို ဂလက်ဆီ/ကွေဆာ ဖြစ်ပြီး ကြယ်စုတန်း ဘိုးတီတွင်တည်ရှိသည်။
ကိုးကား ကဏ္ဍ:ဘိုးတီ Category:ကွေဆာများ။
3C 452 သည် Seyfert ဂလက်ဆီဖြစ်ပြီး Lacerta ကြယ်စုတန်းတွင် တည်ရှိသည်။
ကိုးကား ပြင်ပလင့် www.jb.man.ac.uk/atlas/ (J. P. Leahy) Category:လာစာသာ (ကြယ်စုတန်း) Category:ကွေဆာများ။
3C 303 သည် Seyfert ဂလက်ဆီဖြစ်ပြီး ကွေဆာပုံစံနှင့်တူကာ ကြယ်စုတန်း ဘိုးတီ တွင်တည်ရှိသည်။
ကိုးကား ပြင်ပလင့် www.jb.man.ac.uk/atlas/ (J. P. Leahy) Category:ကွေဆာများ ကဏ္ဍ:ဘိုးတီ။
3C 268.3 သည် Seyfert galaxy/ကွေဆာဖြစ်ပြီး အာရှာ မေဂျာ ကြယ်စုတန်း၌ တည်ရှိသည်။
ကိုးကား ပြင်ပလင့် www.jb.man.ac.uk/atlas/ (J. P. Leahy) Category:ကွေဆာများ Category:အာရှာ မေဂျာ (ကြယ်စုတန်း)။
3C 79 သည် Seyfert ဂလက်ဆီဖြစ်ပြီးSIMBAD မိဿ နက္ခတ်တာရာတွင် တည်ရှိသည်။
ကိုးကား ပြင်ပလင့် www.jb.man.ac.uk/atlas/ (J. P. Leahy) Wikisky image of PGC 1524618 Category:ကွေဆာများ ကဏ္ဍ:မိဿ နက္ခတ်တာရာ။
QSO B0839+187 (PKS 0839+187) သည် ကွေဆာ ဖြစ်သည်။
ယင်းအား ဒြပ်ဆွဲအားအလျင်အား တိုင်းတာရာ၌ အသုံးပြုသည်။
PKS 2000-330 (QSO B2000-330 ဟုလည်းသိထား) သည် ကွေဆာ ဖြစ်ပြီး ဓနု နက္ခတာရာတွင်တည်ရှိသည်။
၁၉၈၂ ခုနှစ်က ယင်းသည် အဝေးဆုံးမှ ကွေဆာဖြစ်ခဲ့သည်။
ကျမ်းကိုး Category:ဓနု နက္ခတ်တာရာ Category:ကွေဆာများ။
ဟိန်းရာဇာအောင်(၂၈ ဇွန် ၁၉၉၀ ခုနှစ်)သည် ဘောလုံးသမားတစ်ဦးဖြစ်ပြီး ၂၀၁၅ ခုနှစ်တွင် ပထမဆုံးအကြိမ် မြန်မာ အမျိုးသား ဘောလုံးအသင်းတွင် ဝင်ရောက်ကစားရန် ရွေးချယ်ခံရသည်။
ဟန်ဝင်းအောင်(၁၇ ဒီဇင်ဘာ ၁၉၈၆ ခုနှစ်)သည် ဘောလုံးသမားတစ်ဦးဖြစ်ပြီး မြန်မာ အမျိုးသား ဘောလုံးအသင်း၏ လက်ရွေးစင် နောက်တန်း ခံစစ်သမား တစ်ယောက်လည်း ဖြစ်သည်။
လက်ရှိကစားနေသော ကလပ်အသင်းမှာ ကမ္ဘောဇဘောလုံးအသင်း ဖြစ်သည်။
လှိုင်ဘိုဘို(၈ ဇူလိုင် ၁၉၉၆ ခုနှစ်)သည် ရတနာပုံ ဘောလုံးအသင်းတွင် ကစားလျက်ရှိသည်။
သူသည် မြန်မာ အမျိုးသား ဘောလုံးအသင်းမှ လက်ရွေးစင် အားကစားသမား တစ်ဦးလည်း ဖြစ်သည်။
ကလပ်ကစားသမားဘဝ လှိုင်ဘိုဘိုသည် ရတနာပုံအသင်းနှင့်အတူ 2015 AFC Cup ကို ဝင်ရောက်ယှဉ်ပြိုင်ခဲ့ပြီး ထိုပြိုင်ပွဲ၊ အုပ်စုပွဲစဉ်တွင် Pahang FA အသင်းနှင့်ကစားသော ပွဲတွင် ၂ ဂိုးသွင်းယူခဲ့သည်။
ထိုပွဲတွင်ပဲ အဝါကတ်ပြခံခဲ့ရသည်။
Pahang FA vs Yadanarbon FC AFC Match report နိုင်ငံတကာကစားသမားဘဝ မြန်မာ ယူ-၂၃ လှိုင်ဘိုဘိုသည် နိုင်ငံကိုယ်စားပြု မြန်မာ ယူ-၂၃ အသင်းနှင့်အတူ 2016 AFC U-23 Championship qualification ပြိုင်ပွဲကို ဝင်ရောက်ယှဉ်ပြိုင်ခဲ့ပြီး ထိုပွဲ၏ ပထမဆုံး ပွဲစဉ်အဖြစ် တရုတ် တိုင်ပေ ယူ-၂၃ အသင်းနှင့် ကစားသော ပွဲတွင် ၂ ဂိုးသွင်းယူခဲ့ပြီး ရလဒ် ၃-၀ ဖြင့် အနိုင်ရရှိခဲ့သည်။
သို့သော် နောက်ပွဲစဉ်ဖြစ်သည့် ဟောင်ကောင် ယူ-၂၃ အသင်းနှင့် ကစားသော ပွဲတွင် အနီကတ်ပြHong Kong U-23 vs Myanmar U-23 AFC Match reportခံခဲ့ရကာ နောက်ပွဲစဉ်များ လွဲချော်ခဲ့ရသည်။
ထို့ပြင် သူသည် ၂၀၁၅ ဆီးဂိမ်းပြိုင်ပွဲတွင် မြန်မာ အသင်းကစားသော ပွဲတိုင်းတွင် ပါဝင်ခဲ့ပြီး မြန်မာ ဘောလုံးအသင်းကို ဗိုလ်လုပွဲသို့ရောက်အောင် စွမ်းဆောင်နိုင်ခဲ့သည်။
ထိုပွဲစဉ်များတွင် သူကို လှပသေသပ်စွာ ကစားတက်သော မြန်မာကစားသမားများထဲက တစ်ယောက်ဟု ဆိုကြသည်။
မြန်မာအမျိုးသားဘောလုံးအသင်း သူသည် စီနီယာတန်းကစားသမား တစ်ဦးအဖြစ် နယူးဇီလန် အမျိုးသား ဘောလုံးအသင်းနှင့် ချစ်ကြည်ရေးပွဲတွင် ပထမဆုံး ပါဝင်ခဲ့သည်။
ပုဂံရှေးဟောင်းသုတေသနပြတိုက် သည် မြန်မာနိုင်ငံ၊ မန္တလေးတိုင်းဒေသကြီး၊ ပုဂံညောင်ဦးမြို့နယ်၊ ပုဂံမြို့ဟောင်းတွင် တည်ရှိသည်။
ပုဂံရှေးဟောင်းသုတေသနပြတိုက်ကို တနင်္ဂနွေ၊ တနင်္လာနှင့် ပြန်တမ်းဝင်ရုံးပိတ်ရက်များမှ လွဲ၍ နေ့စဉ် နံနက် ကိုးနာရီမှ ညနေ လေးနာရီခွဲအချိန်ထိ ဖွင့်လှစ်ပြသလျက်ရှိသည်။
သမိုင်းကြောင်း ၁၉၀၁ ခုနှစ်တွင် အိန္ဒိယဘုရင်ခံချုပ်သည် ပုဂံဒေသသို့ ရောက်ရှိခဲ့ရာ ပုဂံဒေသည် မြန်မာ့ ယဉ်ကျေးမှုအမွေအနှစ်များ တစ်စုတစ်ဝေးတည်း တည်ရှိရာဒေသဖြစ်ကြောင်း တွေ့ရှိခဲ့သည်။
သို့ဖြစ်၍ ပုဂံဒေသ၏ ရှေးဟောင်း အနုပညာ လက်ရာများ ရှေးဟောင်းသာသနိကဆိုင်ရာ အဆောက်အအုံများ မပျက်စီးစေရန်၊ ထိန်းသိမ်း စောင့်ရှောက်ရန်အတွက် ရန်ကုန်တက္ကသိုလ်မှ ပါဠိပါမောက္ခ မစ္စတာအီးဖိုးချားမားအား တာဝန်ပေးအပ်ခဲ့သည်။
၁၉၀၂ ခုနှစ်တွင် ကမ္ပည်းကျောက်စာ ဌာန (ယခုရှေးဟောင်းသုတေသနဦးစီးဌာန) ကျောက်စာဝန် မစ္စတာတော်စိန်ခိုသည် ပုဂံတစ်ဝိုက်မှရရှိသော ရှေးဟောင်း ကျောက်စာများနှင့် ရှေးဟောင်းပစ္စည်းများကို စုဆောင်းခဲ့သည်။
၎င်းတို့ကို ပြသရန် ၁၉၀၄ ခုနှစ်တွင် အာနန္ဒာဘုရား၏ မြောက်ဘက်တွင် ပြတိုက်ငယ်တစ်ခုကို တည်ဆောက်ခဲ့ပြီး ရှေးဟောင်းကျောက်စာများကို ပြသခဲ့သည်။
ထိုစဉ်က အုပ်ချုပ်မှုကို ပခုက္ကူခရိုင် ပြည်သူ့ဆောက်လုပ်ရေးလုပ်ငန်းမှ တာဝန်ယူခဲ့သည်။
နောက်ပိုင်းတွင် ဦးဗိုကေ အား ကျောက်စာဝန်အဖြစ် ပုဂံဌာနခွဲတွင် ခန့်ထားခဲ့ပြီး ပုဂံမြို့တွင် ရုံးဖွင့်လှစ်ဆောင်ရွက်ခဲ့သည်။
၁၉၇၉ ခုနှစ်တွင် ပုဂံမြို့ ကန်တော့ပလ္လင်တောင်ဘက် (၈.၁၆)ဧကရှိ မြေနေရာ၌ ရှစ်မြှောင့်ပုံ ပြတိုက်ငယ်တစ်ခုကို တည်ဆောက်ခဲ့ပြီး ၎င်း၏ဘေးတွင် ပုဂံရှေးဟောင်းသုတေသနဌာနခွဲရုံးကို ဆောက်လုပ်ခဲ့သည်။
၁၉၉၄ ခုနှစ် အောက်တိုဘာလ ၁၄ ရက်နေ့တွင် ပုဂံဒေသသို့ လာရောက်သော နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီ ဥက္ကဋ္ဌ ဗိုလ်ချုပ်မှူးကြီး သန်းရွှေ ခရီးစဉ်မှ ပုဂံတွင် ပြတိုက်ကြီးတစ်ခု တည်ဆောက်ရန် လမ်းညွှန်ခဲ့ရာ ယခုလက်ရှိ ရှေးဟောင်း သုတေသန ပြတိုက်ကြီးကို ၁၉၉၅ ခုနှစ် မတ်လ ၃၀ ရက်နေ့တွင် ပန္နက်တင်ခဲ့ပြီး မတ်လ ၇ ရက်နေ့တွင် အုတ်မြစ်တော်စီ မင်္ဂလာအခမ်းအနားကို ဆောင်ရွက်ခဲ့သည်။
၁၉၉၈ ခုနှစ် ဧပြီ ၁၇ ရက်နေ့တွင် ပြတိုက်ကို ဖွင့်လှစ်ခဲ့သည်။
အဆိုပါအဆောက်အဦ ​ဆောက်လုပ်ချိန်တွင် ယခင်ကရှိခဲ့သည့် ရှစ်မြှောင့်ပုံပြတိုက်ကို ဆက်လက်ထားရှိပြီး ဘေးရှိ ရှေးဟောင်း သုတေသနဌာနခွဲရုံးကို ဖျက်သိမ်းခဲ့သည်။
ပြသထားရှိသည့်ပြခန်းများ ပုဂံရှေးဟောင်းသုတေသနပြတိုက်တွင် ပြသထားသည့် ပြခန်းများမှာ – အထူးပင်မပြခန်း ပုဂံခေတ်လက်မှုအနုပညာပြခန်း ပုဂံခေတ်ဗိသုကာပြခန်း ပုဂံခေတ်လူနေမှုဘဝပြခန်း ပုဂံခေတ်စာပေပြခန်း ပုဂံခေတ်ဗုဒ္ဓဆင်းတုတော်များပြခန်း ပုဂံခေတ်နံရံဆေးရေးပန်းချီပြခန်း တို့ ဖြစ်သည်။
thumb|အတွင်းပိုင်း ပုဂံဒေသရှိ ရှေးဟောင်းစေတီပုထိုးများ ဖူးမြော်ခြင်း၊ လေ့လာခြင်းအပြင် ပုဂံရှေးဟောင်းသုတေသနပြတိုက်သို့လည်း ဝင်ရောက်လေ့လာသင့်သည်။
ဦးမောင်မောင် - ရန်ကုန်တက္ကသိုလ် ၏ ပုဂံစေတီပုထိုးများ ကိုးကား Category:ပုဂံ Category:မြန်မာနိုင်ငံရှိ ပြတိုက်များ။
3C 191 သည် ကွေဆာ ဖြစ်ပြီး ကြယ်စုတန်း Cancer တွင်တည်ရှိသည်။
RX J1131-1231 သည် ကွေဆာပါဝင်သည့် အင်မတန်ကြီးမားသော တွင်းနက်ဖြစ်သည်။
ယင်းသည် ကမ္ဘာမြေမှ အလင်းနှစ် ၆ ဘီလီယံဝေးကွာသည့် Crater ကြယ်စုတန်း၌ တည်ရှိသည်။
ULAS J1120+0641 သည် အဝေးဆုံးမှ ကွေဆာ တစ်ခုဖြစ်ပြီး ယှဉ်တွဲအကွာဝေးမှာ အလင်းနှစ် ၂၈.၈၅ ဘီလီယံရှိသည်။
ယင်းသည် အနီရောင်အရွေ့ ကျော်သည့် ပထမဆုံးကွေဆာလည်း ဖြစ်သည်။
ယင်းအား ၂၀၁၁ ခုနှစ်တွင် ရှာဖွေတွေ့ရှိခဲ့သည်။
မှတ်စု ကိုးကား Category:ကွေဆာများ။
အောင်ဘာလေသိန်းဆုဌာနခွဲ၊ ရန်ကုန် အောင်ဘာလေ ဟူသည် မြန်မာနိုင်ငံတွင် လစဉ် ရောင်းချဖွင့်လှစ်ပေးနေသော တရားဝင်ထီအစီအစဉ် ဖြစ်သည်။
စီမံကိန်းနှင့် ဘဏ္ဍာရေး ဝန်ကြီးဌာန လက်အောက်ရှိ ပြည်တွင်းအခွန်များဦးစီးဌာနမှ လစဉ်ဖွင့်လှစ်ပေးနေခြင်း ဖြစ်သည်။
သမိုင်းကြောင်း ကုန်းဘောင်ခေတ် ထီ မြန်မာနိုင်ငံတွင် သီပေါမင်းလက်ထက်တော် မတိုင်မီက ထီ ဟူသောအမည်ဖြင့် ဖွင့်ခြင်းအလေ့အထရှိခဲ့သော်လည်း ထီနှင့်အလားတူ မဲချသောစံနစ်မျိုးဖြစ်သည့် စာရေးတံမဲပွဲမှာ ရှေးနှစ်ပေါင်းများစွာက ပေါ်ထွန်းခဲ့သဖြင့် ဝါခေါင်လ၏ ရာသီပွဲအဖြစ်ပင် ထင်ရှားခဲ့လေသည်။
ပင်လယ်ခရီး မြစ်ကြောင်းခရီးများ၌ လှေသင်္ဘောတို့ဖြင့် သွားလာရာဝယ် လှေသင်္ဘောတို့ မရွေ့မလျား တန့်နေပါက၊ စာရေးတံမဲချ၍ မဲကျသူအား ရေသို့ ချရသောအလေ့ရှိကြောင်းကို ဦးရှင်ကြီးသမိုင်း၊ ပေါင်းလောင်းရှင် မဟာကဿပ၏သမိုင်း စသည်တို့အရ သိကြရသည်။
မြန်မာသက္ကရာဇ် ၁၁၄၄ ခုနှစ်၌ နန်းတက်သော အမရပူရ ရွှေနန်းသခင် ဘိုးတော်မင်းတရားကြီး လက်ထက်တော်တွင် နိုင်ငံခြားသား ကုလားလူမျိုးတို့နှင့် ကုန်ကူးသန်းဆက်သွယ်ခဲ့ရာမှ အင်္ဂလိပ်လူမျိုးတို့၏ ထီစံနစ်ကို မြန်မာတို့ သိရှိခဲ့ကြသည်။
ကုန်ရောင်းကုန်ဝယ်ကိစ္စများ၌ အငြင်းပွားသည့်အခါ မြန်မာခုံတော်များက ကုလားလူမျိုးတို့၏ အရောင်းအဝယ်ဆိုင်ရာထုံးစံဖြစ်သော ပြင်ကူ၊ ဇိတံဝတံ၊ ဖီမာ၊ လေလံ စသည့် ထုံးနှုန်းတို့ကိုဆင်ခြင်၍ အဆုံးအဖြတ်ပေးကြရကုန်ရာ ပြင်ကူ ဟူသော သဘောသည် ထီ၏သဘောနှင့် ဆင်တူသည်။
ကံစမ်းစက္ကူလိပ်များကို မဲနှိုက်စေ၍ အငြင်းပွားနေသော ကုန်၏တန်ဘိုးကို ဖြတ်ကာ ခွဲဝေပေးသောစံနစ်ကို ပြင်ကူဟု ခေါ်သည်။
သီပေါမင်းလက်ထက်တွင် အင်္ဂလိပ်အစိုးရပိုင်နက်ဖြစ်သော အောက်မြန်မာနိုင်ငံတွင် ထီဖွင့်မှုခေတ်စားနေလေသည်။
မန္တလေးနေပြည်တော်၌လည်း တရုတ်အမျိုးသားများ၏ ၃၆ ကောင်ထီ များ ပေါ်ပေါက်နေပြီးဖြစ်သည်။
အခွန်တော်တိုးစေရန် သဿမေဓအခွန်တော်ကို အတင်းအကြပ် ကောက်ခံခြင်းထက် အင်္ဂလိပ်အစိုးရကဲ့သို့ ထီဖွင့်၍ ခိုင်နှုန်းကောက်ခံခြင်းက ပို၍ အကျိုးများမည်ဟု ယူဆကာ သီပေါမင်းတရားသည် ထီရုံများ ဖွင့်လှစ်စေသည်။
နောက်ဆုံးတွင် အကျိုးမရှိဘဲ ဆင်းရဲသား ကျွန်တော်မျိုးတို့ မွဲတေခြင်း၊ ခိုးသားထားပြ အလွန်ဆူပူသောင်းခြင်းတို့ ဖြစ်လာသဖြင့် ၁၂၄၃ ခု ပြာသိုလတွင် ထီရုံများပိတ်စေရသည်။
ထီ အစီအစဉ် သီပေါမင်းလက်ထက် ထီဖွင့်ပုံဖွင့်နည်းမှာ အင်္ဂလိပ်တို့၏ ထီစံနစ်နှင့် အနည်းငယ်ကွာခြားသည်။
ထိုစဉ်က ထီကို နှစ်မျိုးခွဲ၍ ဖွင့်လှစ်သည်။
နေ့စဉ်ဖွင့်သောထီနှင့် လစဉ်ဖွင့်သောထီဟူ၍ ဖြစ်သည်။
နေ့စဉ်ဖွင့်သောထီမှာ ထီလက်မှတ်တစ်စောင်ကို တစ်ပဲဖြစ်သည်။
ထီလက်မှတ်များကို ထီကိုယ်စားလှယ်များ ထံတွင် ဝယ်ယူကံစမ်းနိုင်သည်။
မြို့တော်အတွင်း၌ ထီရုံးအများအပြား ထားရှိဖွင့်လှစ်ပြီး ထီလက်မှတ်များကို ရောင်းသည်။
နေ့စဉ်ဖွင့်သောထီအတွက် အောင်ဘာလေမဲကို မွန်းတည့်ချိန်တွင် ဖွင့်သည်။
ထီပေါက်သူအား တစ်ဆကို လေးဆယ့်ရှစ်ဆ လျော်သည်။
တစ်ပဲထိုးလျှင် သုံးကျပ်၊ တစ်ကျပ်ထိုးလျှင် လေးဆယ့်ရှစ်ကျပ်၊ တစ်ရာဖိုးထိုးလျှင် လေးရာ့ရှစ်ဆယ် ရ၏။
ထီရုံးဖွင့်ထားသူတို့သည် ထီပေါက်သူအား မလျော်နိုင်လျှင် အဖမ်းခံရသည်။
အများအားဖြင့် လျော်ငွေရကြသည်။
၁၂၄၀ ပြည့်နှစ် တပေါင်းလတွင် ထီသဘောပေါက်သော အကွက် ၆၀ ခုံကို တီထွင်သည်။
ထိုခုံတွင် အမှတ် ၁ မှ ၆၀ အထိ ဂဏန်းများပါဝင်ရာ ထီထိုးသူက ကြိုက်ရာအမှတ်ကို အကန့်အသတ် မရှိထိုးနိုင်သည်။
တစ်ဂဏန်းလျှင် တစ်ကျပ်ဖြစ်၍ ရောင်းရငွေမှ ၂၀ ရာခိုင်နှုန်းကို နုတ်ယူပြီးလျှင် ကျန်ငွေကို အောင်ဘာလေ ဖွင့်သည်။
ပေသီးအလုံး ၆၀ ပေါ်တွင် တစ်ဂဏန်းမှ ခြောက်ဆယ်ဂဏန်းတိုင်အောင်ရေးထိုး၍ ငွေအိုးတစ်လုံးတွင်ထည့်ကာ ဗလာပေသီး ၅၉ လုံးနှင့် ရွှေပေသီးတစ်လုံးကို အခြားငွေအိုး တစ်လုံးတွင်ထည့်ပြီးနောက် ကလေးနှစ်ယောက်အား အိုးတစ်လုံးစီမှ ပေသီးတစ်လုံးစီ နှိုက်ယူစေသည်။
ရွှေပေသီးနှင့်တွဲ၍ ထွက်သော ဂဏန်းသည် အောင်ဘာလေဂဏန်းဖြစ်၍ ထိုဂဏန်း ထိုးသူတို့အား သတ်မှတ်ထားသော ဆုငွေကို အညီအမျှ ခွဲဝေပေးသည်။
ယင်းအကွက် ၆၀ ထီမျိုးကို လူကြိုက်နည်းလာသဖြင့် ၁၂၄၁ ခု သီတင်းကျွတ်လပြည့်ကျော် ၁ ရက်နေ့တွင် အောင်ဘာလေပေါက်ဂဏန်းကို တစ်ခုတည်းထား၍ လက်မှတ်ပေါင်း ၁၂၀၀၀ ရိုက်သည်။
တစ်လက်မှတ်လျှင် ငါးကျပ်ကျနှင့် ရောင်းချရာ၊ ငွေပေါင်း ၆၀၀၀၀ ရရှိလေသည်။
ယင်းခြောက်သောင်းမှ အခွန်တော်အတွက် ငွေတစ်သောင်း နုတ်ယူပြီးနောက် ကျန်ငွေ ငါးသောင်းကို အောင်ဘာလေမဲ ဖွင့်သည်။
အောင်ဘာလေ ရွှေပေသီးနှင့် တိုက်ဆိုင်သူ လက်မှတ်ရှင်အား ငွေငါးသောင်း အပ်နှင်းပြီးလျှင် သူဌေးအရာခန့်ထား သူကောင်းပြုမည်ဟုပင် စည်လည်ထားသည်။
ထီပေါက်သူထံသို့ ငွေအိတ်ကို ဆင်ပေါ်တွင်တင်၍ အိမ်တိုင်ယာရောက် ပို့လေသည်။
ထိုနောက် ထိုထီစံနစ်ကို ဘုရင်ကိုယ်တိုင် နှစ်သက်တော်မူသဖြင့် ထီရုံပေါင်း ၁၀ ရုံဖွင့်စေတော်မူလျက် ထီရုံတရုံတွင် လက်မှတ်ပေါင်း ၆၀၀၀ ထား၍ တစ်လက်မှတ်လျှင် နှစ်ကျပ်ကျနှင့် ရောင်းချရာ ထီတစ်ရုံလျှင် ငွေပေါင်း ၁၂၀၀၀ ရရှိသည်။
ယင်းငွေမှ ငွေ ၂၀၀၀ ကိုနုတ်၍ ကျန်ငွေ ၁၀၀၀၀ ကို အောင်ဘာလေဖွင့်စေ သည်။
ဤနည်းအတိုင်း ထီရုံ ၁၀ ရုံထား၍ တစ်လလျှင် ၁၀ ကြိမ်ထီဖွင့်စေရာ ထီတော်မှ အခွန်တော်ငွေပေါင်း တစ်လလျှင် ၂ သိန်းကျစီ ရလေသည်။
ရှိသမျှလူတို့သည် ထီနောက် ကောက်ကောက်ပါအောင် လိုက်နေကြရင်း မွဲသူမွဲ၊ မူးသူမူး၊ ရူးသူရူး၊ သေသူသေ၊ ခိုးဆိုးလုယက်သူများ လာသည်။
ထီကြောင့် နေပြည်တော်တွင် ဒုစရိုက်မှုများ ထူပြောလာပြီး စီးပွားပျက်ကာ ချွတ်ခြုံကျလာသည်။
ထီဖွင့်ပွဲ ကျင်းပနေသည့် သုံးနှစ်အတွင်း နေပြည်တော်ရှိ သူတို့၏ အခြေအနေမှာ ဆယ်မရလောက်အောင် ပျက်စီးကုန်၏။
ထီသည် ဘုရင့်ဘဏ္ဍာတိုက်အတွက် ဘဏ္ဍာငွေများ ပြည့်လျှံလာသော်လည်း ပြည်သူအများစု၏ ဘဝပျက်စေသည့် သတင်းက သီပေါမင်းနားသို့ ပေါက်ကြားလာသည်။
ထိုအခါ ဘုရင်အဖို့ စိတ်မရွှင်လန်းနိုင်ဖြစ်ကာ သုံးနှစ်သုံးမိုးအကြာတွင် သီပေါဘုရင်က ထီကို ပိတ်ပစ်လိုက်တော့သည်။
ရက်အတော်ကြာကြာတွင် အခြေအနေများ ပြန်လည်တည်ငြိမ်လာသည်။
ထီပိတ်လိုက်ခြင်းကြောင့် တိုင်းပြည်တစ်ပြည်လုံး ပျက်စီးတော့မည့်ဘေးမှ ဝေးသွားခဲ့ရသည်။
ကောင်းထက်၏ စုဖုရားလတ်ရှင်းတမ်းနှင့် ပါတော်မူဖြစ်ရပ်များ(၂၀၀၄၊ ဩဂုတ်လ၊ပအကြိမ်) ယနေ့ခေတ် ထီ၏ သမိုင်း ၁၉၃၈ ခုနှစ်၊ ဇွန်လ (၁) ရက်နေ့တွင် မြန်မာပြည်အစိုးရ ထီအုပ်ချုပ်ရေး အရာရှိရုံးကို စတင်တည်ထောင်ခဲ့သည်။
ဂျပန်ခေတ်တွင် ဗမာနိုင်ငံတော်အစိုးရ၊ အောင်မင်္ဂလာသိန်းဆုတော်ရုံဟု ခေါ်တွင်သတ်မှတ်ခဲ့ပြီး ၁၉၄၅ ခုနှစ်၊ ဩဂုတ်လတွင် အစိုးရသိန်းထီဌာန အဖြစ် ပြန်လည်ဖွင့်လှစ်ခဲ့သည်။
လွတ်လပ်ရေးရပြီးချိန်တွင် အစိုးရသိန်းထီဌာန ကို အောင်ဘာလေသိန်းဆုဌာနခွဲ ဟု ပြောင်းလဲခေါ်တွင်ခဲ့သည်။
၁၉၃၈ ခုနှစ်တွင် ၂ ကျပ်တန်ထီစနစ် စတင်ပေါ်ပေါက်စဉ်က အမြင့်ဆုံးချီးမြှင့်သောဆုမှာ ကျပ်တစ်သိန်းဆုဖြစ်သောကြောင့် ထီနှင့်ပတ်သက်ပြီး သိန်းထီဆုကြီး၊ သိန်းထီဖွင့်ပွဲ စသည်ဖြင့် ခေါ်ဝေါ်သုံးနှုန်းခဲ့ကြသည်။
၂ ကျပ်တန်ထီစနစ်မှစ၍ ထီစနစ်များ တစ်ခုပြီးတစ်ခု ခေတ်အဆက်ဆက် တိုးတက် ပြောင်းလဲလာခဲ့ရာ ၅ ကျပ်တန်၊ ၁၀ ကျပ်တန်၊ ၅၀ ကျပ်တန်၊ ၁၀၀ ကျပ်တန် ထီစနစ်မှ ယခုအခါ ၂၀၀ ကျပ်တန် ထီစနစ်အထိ အဆင့်ဆင့်ပြောင်းလဲဖွင့်လှစ်ခဲ့သည်။
၁၉၈၉ ခုနှစ်အထိ နှစ်လလျှင် တစ်ကြိမ် ထီဖွင့်ပွဲကျင်းပခဲ့ပြီး နောက်ပိုင်းတွင် တစ်လ လျှင်တစ်ကြိမ် ဖွင့်လှစ်ခဲ့သည်။
၂၀၀ကျပ်တန်ထီစနစ်တွင် အမြင့်ဆုံးအထူးဆုကြီးသိန်း ၁၅၀၀ ၊ ဆုကြီးတစ်ဆုကြီးချင်း သိန်း ၁၀၀၀၊ ဆုကြီးတစ်ဆုကြီးချင်း သိန်း ၅၀၀ နှင့် သိန်း ၃၀၀ ဆုများ၊ သိန်း ၂၀၀ ဆုများအပါအဝင် သိန်း ၁၀၀ မင်္ဂလာစုံတွဲစနစ်၊ ဖြည့်စွက် ယူနစ်စနစ်နှင့် အပိုဆုဆုမဲများကို ထည့်သွင်းဖွင့်လှစ် ထားသည်။
၂၀၁၂ ခုနှစ် စက်တင်ဘာ ၁ ရက်နေ့တွင် ဖွင့်လှစ်သော ၂၈၆ ကြိမ်မြောက် ထီဖွင့်ပွဲမှစတင်၍ ကျပ်သိန်း ၁၅၀၀ အထူးဆုကြီးနှင့် အက္ခရာတူရှေ့ဂဏန်း ၂ လုံးအစဉ်လိုက်တူ ဆုမဲ ၉၉၉၉ အား မိတ်သဟာပူးတွဲဆုအဖြစ် ကျပ် ၅၀၀၀၀ ချီးမြှင့်ဖွင့်လှစ်ပေးခဲ့သည်။
ထီလက်မှတ် တစ်စောင်၏ ရောင်းဈေးမှာ ကျပ် ၂၀၀ ဖြစ်ပြီး ထီစာအုပ်တစ်အုပ်တွင် ထီလက်မှတ် ၁၁ စောင်ပါရှိ၍ ထီစာအုပ်တစ်အုပ်လျှင် ကျပ် ၂၀၀၀ နှုန်းဖြင့် ထီရောင်းချသူများကို ရောင်းချပေးသည်။
ဤနည်းအား ဖြင့် ထီရောင်းချသူများအား ထီစာအုပ် တစ်အုပ်လျှင် အမြတ်ငွေ ၂၀၀ ကျပ် ခံစားခွင့်ပေးထားသည်။
ထီအုပ်များကို အောင်ဘာလေသိန်းဆုဌာနခွဲ ရန်ကုန်(ရုံးချုပ်) အရောင်းကောင်တာ၊ မန္တလေး(ရုံးခွဲ) အရောင်းကောင်တာနှင့် ရန်ကုန်တိုင်းဒေသကြီးရှိ မြို့နယ်အခွန်ဦးစီးဌာနမှူးရုံးများမှအပ ကျန်ပြည်နယ်/တိုင်းဒေသကြီးများရှိ မြို့နယ် ပြည်တွင်းအခွန်များဦးစီးဌာန ရုံးများတွင် ရောင်းချပေးသည်။
အောင်ဘာလေသိန်းဆုခွန်သည် ထီစာအုပ်များကိုရောင်းချခြင်းမှ အခွန်ကောက်ခံရရှိသည့် အခွန်ဖြစ်သည်။
ရောင်းရ ငွေများ၏ ၄၀% ကို အခွန် အဖြစ်ကောက်ခံပြီး ကျန် ၆၀% ကို ထီဆုငွေများအဖြစ် ခွဲဝေပေးသည်။
၂၀၁၉ ခုနှစ် ဖေဖော်ဝါရီလမှစတင်၍ လက်ရှိအချိန်အထိ ထီလက်မှတ်တစ်စောင်‌‌ဈေးနှုန်းမှာ ၁၀၀၀ ကျပ် အထိ တိုးမြင့်သွားပြီဖြစ်ပြီး အမြင့်ဆုံး ဆုငွေမှာလည်း သိန်း တစ်သောင်းခွဲသို့ ‌ပြောင်းလဲ ချီးမြှင့်ခဲ့သည်။
၂၀၂၁ နောက် ပိုင်းတွင် ထီလက်မှတ် တစောင် ၁၀၀၀ကျပ်နှုန်းဖြင့် ရောင်းချပြီး အမြင့်ဆုံးဆု‌ကြေးငွေ မှာ သိန်း၅၀၀၀ကျပ်ဖြစ်သည်။
အောင်ဘာလေ အွန်လိုင်းထီ အောင်ဘာလေအွန်လိုင်းထီစနစ်ကို ၂၀၂၃ ခုနှစ် ဇွန်လ ၈ ရက်နေ့တွင် ထီတစ်စောင် ၁၀၀၀ ကျပ်ဖြင့် စတင်ရောင်းချခဲ့သည်။
အွန်လိုင်းထီစနစ်ကို စီမံကိန်းနှင့်ဘဏ္ဍာရေးဝန်ကြီးဌာန၊ ပြည်တွင်းအခွန်များဦးစီးဌာနနှင့် Telecom International Myanmar Co.,Ltd (Mytel) တို့က ပူးပေါင်းဆောင်ရွက်ခဲ့သည်။
လှိုင်မျိုးအောင်(၂၃ ဧပြီ၊ ၁၉၉၆ ခုနှစ်)သည် ကမ္ဘောဇဘောလုံးအသင်းမှ အလယ်တန်း ကစားသမား တစ်ဦးဖြစ်သည်။
သူသည် နယူးဇီလန်နိုင်ငံတွင် ကျင်းပသော ၂၀၁၅ ယူ-၂၀ ကမ္ဘာဖလားတွင် မြန်မာ ယူ-၂၀ အသင်းတွင် ပါဝင်ကစားခဲ့သည်။
ကိုးကား ပြင်ပလင့်များ Hlaing Myo Aung Profile on Facebook. Category:မြန်မာဘောလုံးသမားများ။
ဂလက်ဆီနက် ဆိုသည်မှာ သီအိုရီအရ အဆိုပြုထားသော ဂယ်လက်ဆီအမျိုးအစားဖြစ်ကာ ကြယ်များမရှိဘဲ သို့မဟုတ် အင်မတန်နည်းပါးသည့် ကြယ်များဖြင့် ဖွဲ့စည်းထားသည့် ဂလက်ဆီပင်ဖြစ်သည်။
ယင်းကဲ့သို့ အမည်တပ်ရခြင်းမှာ မိမိတို့မြင်နိုင်မည့် ကြယ်များ မရှိသောကြောင့်ဖြစ်သည်။
သို့သော် လုံလောက်သည့် ဓာတ်ငွေ့များရှိပါက ခြေရာခံမိနိုင်သည်။
သို့သော်လည်း ယနေ့ထိ ယင်းဂလက်ဆီများအား မတွေ့မိသေးပေ။
ထိုက်ထိုက်အောင်(၁ ဖေဖော်ဝါရီ ၁၉၉၅ ခုနှစ်)သည် ရှမ်းယူနိုက်တက်အသင်းနှင့် မြန်မာ ယူ-၂၀ အသင်းတို့တွင် နောက်တန်းနေရာတွင် ကစားနေသော ဘောလုံးသမားတစ်ဦးဖြစ်သည်။
သူသည် နောက်တန်း(အလယ်)နှင့် နောက်တန်း ညာဝန်းတို့တွင်လည်း ကောင်းစွာ ဆော့ကစားနိုင်သည်။
ဧရာဝတီယူနိုက်တက်အသင်းနှင့် ၂၀၁၃ ခုနှစ်တွင် စာချုပ်ချုပ်ဆိုခဲ့သည်။
နယူးဇီလန်နိုင်ငံတွင် ကျင်းပသော ၂၀၁၅ ယူ-၂၀ ကမ္ဘာဖလားတွင် မြန်မာ ယူ-၂၀ အသင်းတွင် ဝင်ရောက်ကစားခဲ့သည်။
၂၀၁၅ ခုနှစ်တွင် ဧရာဝတီယူနိုက်တက်အသင်းမှ ရှမ်းယူနိုက်တက်အသင်းသို့ ပြောင်းရွေ့သွားခဲ့သည်။
ဂုဏ်ပြုဆုများ 2014 Hassanal Bolkiah Trophy ၂၀၁၅ ခုနှစ် ဗိုလ်ချုပ်အောင်ဆန်းဒိုင်း: ချန်ပီယံ ကိုးကား Category:မြန်မာဘောလုံးသမားများ။
NGC 5866 (Spindle Galaxy သို့မဟုတ် Messier 102 ဟုလည်းသိထား) သည် တောက်ပသည့် lenticular galaxy သို့မဟုတ် ခရုပတပုံစံ ဂလက်ဆီဖြစ်သည်။
ယင်းသည် ဒရကို ကြယ်စုတန်းတွင် တည်ရှိကာ ရှာဖွေတွေ့ရှိခဲ့သူမှာ Pierre Méchain သို့မဟုတ် ချားလ် မက်ဆီယာ ဖြစ်နိုင်သည်။
ယင်းအား မမျော်လင့်ဘဲ ဝီလီယံ ဟာရှယ်မှ ၁၇၈၈ ခုနှစ်တွင် ထပ်မံ တွေ့ရှိခဲ့သည်။
အောင်ကျော်မိုး(၂ ဇူလိုင် ၁၉၈၂ ခုနှစ်)သည် ပရော်ဖက်ရှင်နယ် ဘောလုံးသမားတစ်ဦးဖြစ်ပြီး ရတနာပုံ ဘောလုံးအသင်းနှင့် မြန်မာ အမျိုးသား ဘောလုံးအသင်းတို့တွင် ကစားခဲ့သည်။
သူသည် ကွင်းလယ်ကစားသမား တစ်ဦးဖြစ်သည်။
MNL Cup Grand royal 2009တွင် Man of the Match ဆုကို ရရှိခဲ့သည်။
နိုင်ငံတကာသွင်းဂိုးများ မြန်မာအသင်း၏ ရလဒ်ကို ပထမနေရာတွင် ဖော်ပြထားသည်။